COMUNA SÂNTANDREI
Nr. 17165 din 14.02.2020

[bookmark: _GoBack]

ANUNŢ privind consultare elaborare 
Plan Urbanistic Zonal ”Introducere teren în intravilan și lotizare pentru locuințe și funcțiuni complementarenr.cad. 58731 localitatea Sântandrei, 
comuna Sântandrei, județul Bihor”


Proiectant: S.C. Proiectare EXPRESIV S.R.L. – arh.Rodica Sim
Inițiator: Popa Viorica

Terenul studiat este situat în sudul satului Sântandrei, în extravilan și este delimitat la nord și sud de terenuri arabile în extravilan, la vest de un drum de exploatare cu nr.cad.10214, iar la est de drumul lateral al parcelării străzii Ghioceilor. 
Terenul propus pentru parcelare este identificat prin nr.cad.58731, înscris în CF nr. 58731, cu suprafața de 21000 mp. Accesul la teren se face din drumul județean DJ 797 pe strada Independenței, și apoi din str.Ghioceilor. 
Conform PUG valabil, din 2006, terenul studiat fiind în extravilan, pentru a fi construibil pentru locuințe s-a elaborat un plan urbanistic.
Prin P.U.Z. se va propune lotizarea terenului în 28 loturi pentru locuințe amplasate pe o singură parte a unui drum de acces nou constituit.
Reglementările propuse prin PUZ definesc funcțiunea zonei, căile de acces la parcele, retragerile clădirilor, regimul maxim de înălțime, gradul de ocupare, profilele transversale ale căilor de acces, circulația și regimul juridic al terenurilor și dotarea cu utilități, respectând cerințele HGR nr.525/1996 privind locurile de parcare și zonele verzi aferente. 

Reglementările propuse și prezentate în planșa 3/U sunt:  
Funcțiune locuire                       : loc.individuale unifamiliale izolate / cuplate și respectiv 2 construcții de locuințe pe aceeași parcelă pentru terenuri cu suprafața mai mare de 600 mp  
Funcțiuni complementare           : conform regulamentului aferent PUZ
Mărime parcele                           : 425 ÷ 504,8 mp   
Front la stradă                            : min.15 m   
Regim maxim de înălțime           : S(D)+P+1E(M) 
P.O.T.                                          : max.40%  
C.U.T.                                          : max.0,90 
Retragere de la stradă                : min.6,0 m.
Retragere spate                          : min.6,0 m
Retrageri laterale                        : min.3,00m pe o latură și conform Codului Civil pe cealaltă latură
Parcaj obligatoriu pe lot              : minim 1 loc/locuință
Înălțime gard perimetral              : max. 2,50 m spre vecini
				     : max.2,00 m la stradă (transparent)
Conditii specifice impuse: plantări arbori, spații verzi pe 20% din suprafata lotului

Amplasarea anexelor gospodărești și garajelor este posibilă și în afara ariei construibile reglementate pentru locuințe cu respectarea Codului civil, cu condiția să aibe o înălțime maximă de 3 m la streașină și 4 m la coamă, iar în situația în care anexa are calcan spre mejdie hmax calcan=3,5m. 

Drumul nou propus pentru acces la parcele va avea travea de 9,0m și va fi public. Din el  se propune spre sud un drum median de 12m lățime. De asemeni se va avea în vedere corelarea cu parcelările din vecinătate  respectiv la capetele de est și vest ale lotului ce va fi parcelat  se vor ceda două fâșii de câte 6m lățime pentru constituirea, respectiv continuarea unor drumuri laterale colectoare de 12 m lățime.. Pe latura vestică a drumului median va fi amenajată o zonă verde cu suprafața de minim 5% din suprafața totală.  
Terenul ce se doreste a fi parcelat nu este traversat de rețele de utilități. Pentru asigurarea cu energie electrică, gaz apă și canalizare a viitoarelor parcele, se va face extinderea pe noul drum constituit a rețelelor de distribuție existente pe str.Ghioceilor. Provizoriu alimentarea cu apă și canalizarea se va face prin puț forat și rezervor vidanjabil la fiecare lot. 
Inițiatorii PUZ vor pietrui  noul drum și  vor realiza extinderea rețelelor de energie electrică, apă și gaz pe cheltuiala lor, deaoarece administrația publică locală nu poate susține financiar edificarea rețelelor edilitare pe noile drumuri propuse.
În temeiul Regulamentului local de implicare a publicului în elaborarea sau revizuirea documentaţiilor de urbanism şi amenajare a teritoriului, aprobat prin HCL nr.23 /31.03.2011, publicul poate să consulte şi să-şi exprime opinia privind documentele propunerii de PU.Z., la sediul Primăriei Sântandrei, str.Principală, nr.452, în perioada 14 – 28.02.2019, în intervalul orar 9:00 – 14:00.
Persoana responsabilă cu informarea şi consultarea publicului este consilier Mihuţa Tudora din cadrul compartimentului Urbanism al Primăriei comunei Sântandrei tel: 0259-415947, e-mail: primaria.santandrei@gmail.com.
	 Răspunsul la observaţiile și sugestiile transmise va fi publicat pe pagina de internet a primăriei : www.primariasantandrei.ro.

